Radioterapija raka grlića materice
<s>Radioterapija raka grlića materice je primarna radikalna zračna terapija koja se izvodi primenom spoljašnjeg zračenja (koje može biti transkutano i brahiterapije).</s><s>Dosadašnja saznanja o usavršenim tehnikama zračenja, posebno onih zasnovanih na češćoj primeni brahiterapije, govore o poboljšanju u lokalnoj kontroli rasta tumora odnosno smanjenju stope recidiva i produženom preživljavanju bolesnica.</s>

<s>Oblici radioterapije u lečenju raka grlića materice 
Radikala-definitivna radioterapija
Ova vrsta radioterapija, podrazumeva standardne doze transkutanog zračenja ranga 45‒50 Gy, isporučene frakcionisano u dnevnim dozama,kombinovano sa brahiterapijom, u 4‒5 seansi i dozom od TD7Gy po seansi obračunatoj u tački A. Ukupne radikalne doze, za male tumore (1 cm ‒ stadijum Ib1) su
ranga 75 Gy, do 80-90 Gy/ tačka A za više stadijume.</s><s>Doze se mogu uskladiti sa opštim stanjem bolesnice, uz smanjenje doze i palijativnog efekta zračnog tretmana.</s><s>Transkutano zračenje
Transkutanim zračenjem, fotonskim snopovima visokih energija (10 MEV), deluje se na tumor, infiltrisane parametrijume, regionalne limfatike i zahvaćene susedne organe.</s><s>Brahioterapija
Brahiterapijom se izvori jonizujućih zračenja, putem aplikatora, dovode u neposredni kontakt sa tumorom grlića materice, uz isporuku vrlo visoke doze zračenja u tumor i poštedu okolnih struktura (bešika, završnog creva), što je osnovni faktor za lokalnu kontrolu bolesti.</s><s>Najčešće se koristi intrakavitarna tehnika sa aplikacijom izvora zračenja kroz vaginu u tumor-grlić i uterus, ređe intersticijalna tehnika, sa aplikacijom igala u velike tumorske mase sa zbrisanom regionalnom anatomijom.</s><s>Profilaktična radioterapija limfnih čvorova
Kada se vrše zračenja para-aortalnih limfnih čvorova primenjuje se profilaktička, standardna doza od 45 Gy, koja uz upotrebu naprednih tehnika, može povećati i do 60 Gy kod prisutnog uvećanja limfnih čvorova (limfadenomegalije).</s><s>Napredne tehnike radioterapije
Napredne tehnike, bazirane na CT ili MR: konformalna i IMRT (radioterapija modulisanim intenzitetom) kao i CT/MR bazirana brahiterapija, omogućavaju bolju poštedu zdravih organa (tanko crevo, bešika, rektum) i povećanje doze.</s>

<s>Postoperativna radioterapija 
Postoperativna radioterapija regije operativne lože i regionalnih limfatika primarno smanjuje pojavu lokalnog recidiva kod grupe bolesnica intermedijarnog rizika (duboka invazija strome, LVI, tumor > 4 cm), a kod visokorizične grupe (pozitivne žlezde, parametrijuma i margine) sprovodi se udruženo sa hemioterapijom konkomitantno.</s>

<s>Postoperativnu radioterapiju treba započeti 3-5 nedelja posle operacije, a ukupna doza zračenja kod ove vrste radioterapije je ranga 60-65 Gy, a odnos transkutane i brahiterapijske doze određuje se prema preporukama Američkog udruženja za brahiterapiju ().</s>

<s>Mogući rizici neuspeha radioterapije u lečenju raka grlića materice 
Povećani rizik od neuspeha terapije postoji kod bolesnica koje imaju:
 metastaze u limfnim čvorovima
 tumor velike zapremine
 loše opšte stanje i
 obostranu zahvaćenost parametrijuma
 loše opšte stanje
 niske vrednosti hemoglobina.</s>

<s>Naime svaki dan prekida radioterapije povećava rizik za nastanak recidiva za 1%.</s>

<s>Izvori</s>

<s>Literatura 
 Doroshow JH.</s><s>Approach to the patient with cancer.</s><s>In: Goldman L, Schafer AI, eds.</s><s>Goldman's Cecil Medicine.</s><s>25th ed.</s><s>Philadelphia, PA: Elsevier Saunders; 2016:chap 179.</s><s>National Cancer Institute.</s><s>Radiation therapy and you: support for people who have cancer.</s><s>Updated May 2007.</s><s>Accessed June 30, 2016.</s><s>Zeman EM, Schreiber EC, Tepper JE.</s><s>Basics of radiation therapy.</s><s>In: Niederhuber JE, Armitage JO, Doroshow JH, Kastan MB, Tepper JE, eds.</s><s>Abeloff's Clinical Oncology.</s><s>5th ed.</s><s>Philadelphia, PA: Elsevier Churchill Livingstone; 2014:chap 27.</s>

<s>Spoljašnje veze</s>

<s>Onkologija
Radijaciona terapija</s>

